
JĒKABPILS NOVADA PAŠVALDĪBA

JĒKABPILS NOVADA DOME

Reģistrācijas Nr.90000024205

Brīvības iela 120, Jēkabpils, Jēkabpils novads, LV – 5201

Tālrunis 65236777, fakss 65207304, elektroniskais pasts pasts@jekabpils.lv
LĒMUMS
Jēkabpils novadā

25.11.2021. (protokols Nr.13, 80.§) 
Nr.506
Par līdzfinansējumu Jēkabpils novada profesionālās ievirzes izglītības un interešu izglītības iestādēs

Izglītības likuma (turpmāk – Likums) 17.panta pirmajā daļā noteikts, ka katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā izglītības iestādē vai tuvākajā izglītības iestādē, kas īsteno izglītības programmu valsts valodā, nodrošināt jauniešiem iespēju iegūt vidējo izglītību, kā arī nodrošināt iespēju īstenot interešu izglītību un atbalstīt ārpusstundu pasākumus, arī bērnu nometnes.

Likuma 17.panta trešās daļas 4.punktā noteikts, ka uz savstarpēju līgumu pamata piedalās valsts un citu pašvaldību izglītības iestāžu finansēšanā.

 Likuma 12.panta otrajā prim daļā noteiks, ka pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs.

Jēkabpils novada domes 2021.gada 23.septembra saistošo noteikumu Nr.11 „Saistošie noteikumi par līdzfinansējuma samaksas kārtību Jēkabpils novada profesionālās ievirzes un interešu izglītības iestādēs” 4.punktā ir noteikts, ka līdzfinansējuma apmēru un personu kategorijas, kas ir atbrīvojamas no līdzfinansējuma maksas, nosaka Jēkabpils novada dome ar atsevišķu lēmumu.
           Jēkabpils novada dome ir izveidojusi profesionālās ievirzes un interešu izglītības iestādes. Izglītības iestādēs tiek uzņemti bērni, kuru dzīvesvieta deklarēta Jēkabpils novada pašvaldībā, gan arī bērni, kuru dzīvesvieta deklarēta citās pašvaldībās.

           Pamatojoties uz likuma „Par pašvaldībām” 21.panta pirmās daļas 14.punkta g) apakšpunktu un 27.punktu, Jēkabpils novada domes 2021.gada 23.septembra saistošo noteikumu Nr.11 „Saistošie noteikumi par līdzfinansējuma samaksas kārtību Jēkabpils novada profesionālās ievirzes un interešu izglītības iestādēs” 4.punktu, ņemot vērā Sociālo, izglītības, kultūras un veselības aizsardzības komitejas 04.11.2021. lēmumu (protokols Nr.5, 7.§), Finanšu komitejas 11.11.2021. lēmumu (protokols Nr.6, 6.§), 
Jēkabpils novada dome nolemj:

1. Noteikt Jēkabpils novada profesionālās ievirzes izglītības un interešu izglītības iestādēs mācību procesa nodrošināšanai vecāku līdzfinansējumu šādā apmērā:
	Nr.p.k.
	Pakalpojums
	Mērvienība
	Arvīda Žilinska Jēkabpils Mūzikas

skola
	Jēkabpils Mākslas

skola
	Jēkabpils Sporta

skola
	Jēkabpils novada Bērnu un jauniešu centrs
	Viesītes Mūzikas un mākslas skola
	Sēlijas Sporta skola

	1.
	Viena profesionālās ievirzes programma
	mēnesis
	15,00
	15,00
	10,00
	-
	15,00
	10,00

	2.
	Viena profesionālās ievirzes programma, ja Jēkabpils novada  pašvaldībai nav noslēgts līgums par savstarpējiem norēķiniem ar attiecīgo pašvaldību, kurā deklarēts audzēknis 
	mēnesis
	88,04
	90,24
	36,85
	-
	53,11
	54,61

	3.
	Viena interešu izglītības programma
	mēnesis
	25,00
	-
	-
	6,00
	6,00
	-

	4.
	Viena interešu izglītības  programma, ja Jēkabpils novada pašvaldībai nav noslēgts līgums par savstarpējiem norēķiniem ar attiecīgo pašvaldību, kurā deklarēts audzēknis
	mēnesis
	98,04
	-
	-
	48,44
	42,61
	-



	5.
	Sagatavošanas klase
	mēnesis
	20,00
	-
	-
	-
	-
	-

	6.
	Viena interešu izglītības  programma, ja Jēkabpils novada pašvaldībai nav noslēgts līgums par savstarpējiem norēķiniem ar attiecīgo pašvaldību, kurā deklarēts audzēknis
	mēnesis
	93,04
	-
	-
	-
	-
	-


2. Noteikt, ka visās profesionālās izglītības un interešu izglītības iestādēs no vecāku līdzfinansējuma atbrīvo šādas personas:

2.1.  bez vecāku gādības palikušos bērnus (bāreņus);

2.2. trūcīgas vai maznodrošinātas ģimenes statusa ģimeņu bērnus, kuru dzīvesvieta ir deklarēta Jēkabpils novadā;

2.3. daudzbērnu ģimenes bērnus, kuru dzīvesvieta ir deklarēta Jēkabpils novadā (uzrādot Latvijas Goda ģimenes apliecību “3+ Ģimenes karte”);  

2.4. ja audzēknis nav apmeklējis nodarbības ilgāk par divām kalendārām nedēļām mēnesī  un ir iesniedzis rakstisku iesniegumu un ārsta izziņu  par attiecīgo laika posmu.

3. Noteikt, ka visās profesionālās izglītības un interešu izglītības iestādēs vecāku līdzfinansējums tiek samazināts par 50%, ja divi Jēkabpils novadā deklarētie bērni no ģimenes apmeklē izglītības iestādi (piemēro katrai izglītības programmai).
4. Papildus lēmuma 2. un 3.punktā noteiktajam, noteikt atvieglojumus vecāku līdzfinansējumam šādām personām:

4.1. Mūzikas un mākslas skolās:
4.1.1.  audzēkņiem, kuri deklarēti Jēkabpils novadā, izglītības iestādē vienlaicīgi apgūst divas vai vairāk profesionālās ievirzes izglītības programmas – 50% apmērā (piemēro katrai izglītības programmai);      

4.1.2. audzēkņi, kuri pēc profesionālās izglītības iestādes absolvēšanas turpina apgūt instrumenta spēli ar mērķi sagatavoties mūzikas vidusskolas posmam, piemēro atlaidi 50% apmērā.  

4.2. Sporta skolās:

4.2.1. Latvijas izlases kandidātiem/dalībniekiem (ar sporta veida federācijas apstiprinājumu) – 100% apmērā; 
4.2.2. audzēkņiem, kuri deklarēti Jēkabpils novadā, izglītības iestādē vienlaicīgi apgūst divas vai vairāk profesionālās ievirzes izglītības programmas – 50% apmērā (piemēro katrai izglītības programmai);".

4.3. Jēkabpils novada Bērnu un jauniešu centrā un Viesītes Mūzikas un mākslas skolā:

4.3.1. audzēkņiem, kuri apgūst kristīgās izglītības programmu, darbojas jaunatnes klubos, mazpulkos, kultūrizglītības programmu kolektīvos, kuri pārstāv Jēkabpils novadu Dziesmu un deju svētkos, kā arī mazākumtautību izglītojamajiem, kuri apgūst mazākumtautības valodas un kultūras interešu izglītības programmu –  100% apmērā. 
(23.12.2021.lēmuma Nr.537, 13.07.2023. lēmuma Nr.642 un 23.11.2023. lēmumu Nr.1167 redakcijā)
5. Atbrīvojums no vecāku līdzfinansējuma vai līdzfinansējuma samazinājums  stājas spēkā ar mēnesi, kurā vecāki izglītības iestādei iesnieguši iesniegumu un apliecinošus dokumentus par attiecīgo faktu, uz kura pamata iespējams saņemt atbrīvojumu. 

6. Lēmums stājas spēkā  vienlaikus ar Jēkabpils novada domes 2021.gada 23.septembra saistošo noteikumu Nr.11 „Saistošie noteikumi par līdzfinansējuma samaksas kārtību Jēkabpils novada profesionālās ievirzes un interešu izglītības iestādēs” spēkā stāšanos. 
7. Profesionālās ievirzes un interešu izglītības iestāžu vadītājiem nodrošināt pakalpojuma sniegšanas vietā iespēju iepazīties ar vecāku līdzfinansējuma maksu un publicēt konkrētās iestādes mājaslapā attiecīgu informāciju par vecāku līdzfinansējuma apmēru. 
8. Kontroli par lēmuma izpildi veikt Jēkabpils novada pašvaldības izpilddirektoram.
Sēdes vadītājs
Domes priekšsēdētājs 
    (paraksts)
 R.Ragainis

Ķiploka 29247870
Safronova  20371543
Zolberga 65283200

